Ο Μητροπολίτης Δαμπροβοσνίας, Πέτρος Ζίμονιτς: Η θρησκευτική, εθνική και κοινωνική του προσφορά
Creators: name: Χαχάμη, Χριστίνα Χρήστου
Publisher: name: Aristotle University of Thessaloniki
Year: 2017
Subjects: Μητροπολίτης Πέτρος Ζίμονιτς
Δαμπροβοσνία
Metropolitan, Bishop Peter Zimonitch
Dambrobosnia

description: Ο Μητροπολίτης Πέτρος Ζίμονιτς γεννήθηκε στο Γκράχοβο και αναμφισβήτητα είναι ένα πρόσωπο που σημάδεψε τόσο τη ζωή της Σερβικής Ορθόδοξης Εκκλησίας, όσο και την εποχή που έζησε και έδρασε. Καταγόμενος από μια γνωστή οικογένεια κουβαλούσε στους ώμους του μια βαριά κληρονομιά και ένα σπουδαίο όνομα. Σπούδασε θεολογία με υποτροφία από το κράτος στη θεολογική σχολή της Βουκοβίνας από την οποία αποφοίτησε το 1892. Έζησε και έδρασε σε δύσκολες περιόδους για τη Γιουγκοσλαβία, την κατοχή από ξένες δυνάμεις αλλά και την απελευθέρωσή της. Ανήλθε στον επισκοπικό θρόνο της Μητρόπολης Δαμπροβοσνίας από τον οποίο είχαν περάσει μεγάλοι και αξιόλογοι αρχιερείς. Αποδείχτηκε φρουρός και υπερασπιστής τόσο του ιστορικού αυτού θρόνου, αλλά και της ιστορίας της Βοσνίας- Ερζεγοβίνης. Γνώριζε όσο κανείς άλλος τις ιδιαιτερότητες της περιοχής εξαιτίας της παρουσίας των μουσουλμάνων. Αγαπούσε και βοηθούσε τόσο τους χριστιανούς όλων των δογμάτων, όσο και τους μουσουλμάνους. Ήταν πάντα δίπλα στο ποίμνιο του στις δύσκολες περιόδους, για να τους βοηθήσει και να αναπτερώσει τις ελπίδες τους για ένα καλύτερο μέλλον. Στο πρόσωπό του βλέπουμε μία από τις σημαντικότερες μορφές του πρώτου μισού του 20ου αιώνα. Είχε τις αρετές του επισκόπου, τις γνώσεις κατηρτισμένου θεολόγου, τα χαρίσματα του ασκητή, το λόγο δεινού ιεροκήρυκα και το θάρρος εθνικού αγωνιστή. Ο βίος του ήταν παράδειγμα για όλους τους κατοίκους της Βοσνίας- Ερζεγοβίνης ανεξαρτήτως θρησκεύματος και πολιτικών πεποιθήσεων. Ο Μητροπολίτης Πέτρος πάντοτε, αλλά ιδιαιτέρως κατά τη διάρκεια των πολέμων υπερασπίστηκε επάξια το συμφέρον της Σερβικής Ορθοδόξου Εκκλησίας και του λαού. Η ακριβής ημερομηνία θανάτου του δεν είναι γνωστή. Σύμφωνα με τις μαρτυρίες των περισσότερων ερευνητών πέθανε ο διάστημα μεταξύ Ιουλίου και Αυγούστου του 942 σε ηλικία 76 ετών. Η Σερβική Ορθόδοξη Εκκλησία εκτιμώντας το βίο, το έργο και την προσφορά του Μητροπολίτη Πέτρου, τον κατέταξε επίσημα το έτος 2000 στη χορεία των ιερομαρτύρων και όρισε να τιμάται η μνήμη του κάθε χρόνο στις 4/17 Σεπτεμβρίου. Ο σερβικός λαός τιμά και ευλαβείται τον άγιο Πέτρο Μητροπολίτη Δαμπροβοσνίας και προς τιμή του έχουν ανεγερθεί και αφιερωθεί ιεροί ναοί, παρεκκλήσια και άλλα εκκλησιαστικά κτήρια σ΄όλην τη Βοσνία- Ερζεγοβίνη. Υπάρχουν επίσης σημαντικές και αξιόλογες αγιογραφίες που μαρτυρούν την αγιότητα του Μητροπολίτη Πέτρου καθώς και τα θαύματα που έχει επιτελέσει για την προστασία και την σωτηρία του σερβικού λαού.
description: Bishop Peter Zimonitch, born in Grahovo , was undoubtedly a person who marked both the life of the Serbian Orthodox Church and the times when he lived and worked. Descending from a well-known family, he carried a heavy legacy and a great name on his shoulders. H e received a state scholarship to study Theology in the School of Theology in Boucovina, from which he graduated in1892.He lives and worked during a difficult period g Yugoslavia; its occupation by foreign powers but also its liberation. He became a bishop in the Holy Metropolis of Dambrobosnia, a see held by other great and important bishops. He proved to be a guardian and defender f this historical see as well as the history of Bosnia- Herzegovina. He knew better than anyone else the particularities of the area due to the presence of Muslims. He loved and helped the Christians of all denominations and the Muslims, too. He always stood by his flock during the difficult periods in order to help them and raise their hopes for a better future. In his personality we can see one of the most important figures of the first half of the 20th century. He showed the virtues of a bishop, the knowledge of a qualified theologist, the gifts of an ascetic, the speech of a skilled orator and the courage of a national fighter. His life was an example for all the citizens of Bosnia- Herzegovina, regardless of their religion or their political beliefs. Metropolitan Peter always, but especially during the wars, defended worthily the interests of the Serbian Orthodox Church and of the people. We do not know the exact date of his death. According to evidence presented by the majority of the researchers, he died at some time between July and August 1942, at the age of 76. The Serbian Orthodox Church, acknowledging his life, work and offer, officially declared Metropolitan Peter a hieromartyr in 2000 and his memory is revered every year on 4th/17th September. The Serbian people respect and venerate Saint Peter, Bishop of Dambrobosnia and have built a lot of churches, chapels and other religious buildings in his honor throughout Bosnia- Herzegovina. There are also several important hagiographies bearing testament of Metropolitan Pete΄s sanctity, as well as the miracles he performed for the protection and salvation of the Serbian people.